חוקי המשחק

**הספר לשחקן**

## הנחת היסוד במשחק

האלים (קלאסיים ומודרניים) קיימים איתנו ומסביבנו. מה שהם אומרים (דרך כתבים/נביאים) זה בדיוק מה שיש וקרה (תחת ההגזמה האישית שכולם נוטים אליה). התשובות נמצאות איתנו כי האלים וההשפעות שלהם מלווים אותנו בחיי היום יום. לפיכך מה שיש זה מה שקיים. כל דבר מעבר היא מחשבה (לוגית) אנושית סבירה אך לא רלוונטית לעצם הקיום (נניח אלוהים טוען שהוא היחיד והמוחלט והכל ואין בלעדו, ויש בני אדם שטוענים שיש גם נצרות… זו תהיה לא רלוונטית לעצם הקיום והנכונות של הפנתאונים השונים והמוחלטות של האלוהים היהודי).

## כבוד לאלים ולכתוב

* ניתן כבוד לאלים ולסיפורים שלהם - מאד מהותי. ננסה לתת כבוד למקור, כפי שהוא הגיע להווה.

* אנו משקפים את מה שקיים, הן בכוחות והן במגבלות. אין כאן אמירה מוסרית, זו אמירה משקפת.

* במשחק נבחר לחבק כמה שיותר את האגדות. הם קיימות. גם אם הם מודרניות (ראה גיימן, סאנדמן).

* כמובן צריך הרבה אחריות של השחקן, אבל במקרה הזה היא קיימת גם בדמות - מתוך מודעות ושליטה.
* אנו נשחק קבוצה של בני אור - אלים, מלאכים, גיבורים מכל אגדה, כל אישיות שנכתבה או דומיינה על ידי בני אדם.
* בני אור הם - האלים של פעם, האלים של היום, האלים של המחר ושל האתמול.
* אנו נשחק את צוות האפוקליפסה.
* <שאלות נפוצות>
* <כיצד נזהה שנושא ראוי לפנתאון>
* <בחירת הפנתאון מתוך דמות ספיצפית>

## בניית דמות

הנחיות לבניית דמות- כאן מוצג כיצד כדאי לבנות דמות למשחק

דף דמות - התבנית לדף דמות לשחקנים - עופר, יהונתן, אביר

דף דמות אלטרנטיבי - התבנית לדף דמות לשחקנים - אוריה, אימרי, מיכאל וטל

## כוחות לדמויות

להבין כיצד כח עובד לדמות ובמשחק צריך:

* שם הכוח
* דוגמת טקסט להפעלת הכח
* מטרת הכוח - בהרבה מקרים הקשורים לאור, המטרות הם שדוחפות את בן האור ומזה נובעים הכוחות שלו.
* למשה היה בגדול את התקופה בה מטרתו הייתה לשכנע את מלך מצריים (והיכולות היו כוחות שישכנעו את פרעה). לאחר מכן הייתה את התקופה בה מטרתו הייתה להגיע עם בני ישראל לארץ המובטחת ויכולתיו היו להשיג מה שצריך על מנת לחיות דרך התקופה הזו.
* המגבלות של הכוח (דרכים) - מדוע אנו לא חווים את הכוחות האלו במלוא העוצמה פה בכדור הארץ? התשובה לזו היא המגבלה של הכח שתלווה את אותו כח לאורך כל הדרך. לרוב תהיה יותר מדרך אחת לכל כח

## מגבלת הכוחות לדמויות

חלק מהותי בהבנת יכולות הדמות היא להבין את המגבלות שתחתיהן היא מגבילה את עצמה. כדור הארץ הוא שמורה מסכנה שמכילה את מתי מעט בני האנוש שנשאר לאור לשמור עליהם. כיצד הדמות מגבילה את עצמה? התשובות המקובלות בקרב בני האדם, יהוו את הבסיס לתשובות במשחק.

* דרך העיוורון (כונתה בעבר דרך "מופלאות דרכי האל") - נפלאות דרכיו של האל. מה שהוא רוצה שיקרה יקרה. אולם אנו לא מזהים את פעולתו. כשהוא רוצה שדלת תפתח, מגיע יהודי נאמן לפתוח לו את הדלת. הכל נעשה, קשה לזהות שזה נעשה. פעולות בדרך זו לוקחות זמן רב יותר (צריך למצוא מדיום שיפתור את הבעיה). ככל שהאור מרוכז יותר, כך פעולתו איטית אך רחבה יותר.
* דרך "התוכנית הגדולה" - לאל יש תוכנית גדולה והוא יפעיל כוחות רק אם קרה משהו מחוץ לאותה תוכנית (נדיר). התוכנית הגדולה יכולה לפתור בעיות אם הם נכנסו מראש לתוך התוכנית הגדולה. דוגמא - מישהו יורה עליכם מהגג של הבית הסמוך. ומשה (שליח התוכנית הגדולה עלי אדמות) אומר, "בטח, זה הכל חלק מהתוכנית הגדולה. תמתינו שניה", ואז מגיעה בדיוק מכונית משטרה שעברה במקום בטעות והיא מטפלת ביורה.
* דרך הקופים (על שם שלושת הקופים - לא רואים, לא יודעים, לא מדברים). הדברים שנעשים, נעשים ונראים. אך בני האדם בעלי יכולת אינסופית להתעלם ממה שמולם והם מתעלמים מזה. מחיים בני אדם בעזרת מכונות ולפתע זה נהיה בסדר. עפים באוויר בעזרת קופסה קטנה על הגב, וזה בסדר. במקרה קיצוני יותר הדמות מורידה ברק מהשמיים, אנשים ישכנעו את עצמם שהבעיה היא שלא התקינו כולא ברק ויקימו וועדת חקירה בנושא.

יש כמה תתי כיוונים אפשריים:

* הדמות משתמשת בסביבה ומסווה בעזרת זה את מעשיה (כמו בקוסמים של וויטוולף)
* הבעיה היא בבני האדם שמסתכלים ולא מסוגלים לעבד את האמת ומתרגמים אותה למשהו יומיומי (סטייל קתולהו)
* דרך האור - הכל נעשה רק בתוך האור. חפצים יהיו מאור. ההשפעות יהיו על המציאות, אולם כל הפעלת הכח, לדוגמא - המראה של קאלי מסתובבת עירומה וארבעה ידיים, אחד לאספרסו ואחת לסכין, ואנשים לא רואים את זה, זה מוקרן רק באור. בני אור אשר הם חלק מהאור של קאלי, יראו אותה כמובן.
* דרך השיתוף - הרבה מאד כוחות ניתן לשתף בעדינות אל תוך המציאות, כך שיעזרו וירחיבו ויתקבלו ככאלו על ידי בני האדם. אורות טכנולוגיים מאד אוהבים את זה.
* דרך הכאב - בעקבות הסכמות שמורת כלא ארץ מאז 1126 כל בן אור שמגיע לכדור הארץ ירגיש את הסביבה בצורה פיזית וחושנית - כל פעולה מורגשת כתענוג/כאב בהתאמה למציאות. דבר זה מצמצם מאד את הפעולות כי אתה חש על בשרך את התוצאות. דרך זו סטנדרטית בימינו לכל הדמויות וצריך סיבה (וסיפור) מתוך הדמות באם לא.

<להוסיף - על התנועה והתחושה בין צד אור לצד האנושי>

## דרגות אור לדמויות - ההשפעה הישירה (מהכי אנושי להכי באור)

**אדם**

* מוגבל לכוחות האדם כפי שהם ופעולות אור פסיביות/פנימיות.
* יחוש רק מקרים מאד קיצוניים של שריפת אור (אנשים מתים/שרופים באור) הקשורים אליו ישירות.

**גיבור**

* מוגבל לכוחות האור הטבעיים שבאים מהאגדות הטיבעיות שלו.
* יחוש את האור בסביבה תחת המגבלות החושיות הרגילות שלו, ראיה/שמיעה. היכולות שלו מוגבלות לאזורי החישה המתאימים (ראיה הרחוק ביותר).
* יפגע מהאור (דרך הכאב) במקומות בהם אנשים בסביבה נשרפים באור והוא מסוגל לחוות אותם (יש לו את האור הרלוונטי).

**מלאך**

* מתחבר למסה האנושית הגדולה המאירה שלו ויכול למצוא דרכה פתרונות אלטרנטיביים. הוא יכול לחוש אנשים המתפללים לאור שלו (וכמובן אליו), דברים הקשורים לאור שלו, וחווית האור הכללית באזור.
* הוא יחוש ויפגע מכמעט כל דבר שקורה. גם אם אינו קשור ישירות לאור. השפעות שריפת אור חזקות במיוחד והוא רגיש אליהם.
* ניתן לפעול במלוא כוחות האור במצב זה.
* טווח הגישה הוא בעיקר פונקציה של זמן. ניתן לגשת לכל מקום בכדור הארץ שיש לו את האור המתאים, אם המלאך יעבוד מספיק זמן ועם מספיק רצון על כך.

**אלוהי - נמצא באור**

* חווה ומזהה מה שקורה באור המלא - ישנה דואליות בין עולם בני האדם לזה של האור וכאן ניתן למצוא מידע לוקלי (אור) שישפוך אור על מה שקורה בעולם בני האדם (אם יש לו הקבלה למציאות. ניתן למצוא שם את השפעות ותופעות. כמובן תלוי אם המקור מגיע מהאור או מהאדם).
* לא ידועים הזמנים ורוחב ההשפעות, כאשר שוקעים לאור כה עמוק. הם רבים.

## לא ברור: אור הוא גם חושי

נכון שלרוב רואים סביבת/חפצים/אנשים (באור שלהם). אולם יש לו רעש/טעם וכו לכל אחד משל עצמו. לעיתים עדין מאד.

הערה: בן אור כשהולך תחת אור פלורסנט עדיין נראה מלא (כהולך תחת אור שמש) ולא באור המרצד הפלורסנטי. הנורה הפלורסנטית פותחה במיוחד על מנת לזהות את בני אור המהלכים על פני כדור הארץ כחלק מהמאמץ של שליטה בבני אור על פני האדמה.

## מאפייני דמות

המשחק עוסק בצד של האור.

אנו נבנה את דמות האור.

הצורה בה הצד האנושי יתבטא היא בתכונות שהוא מוסיף אל בן האור. וככל שבן האור לוקח עליו יותר מהאנושי, כך אותן תכונות אנושיות יתבטאו יותר והוא יאבד חלק מתכונות האור שלו.

צריך יהיה למצוא לכל צד 4 תכונות המרכזיות שלו (שגם מגיעות ונעלמות על פי הרמת המתאימה).

### **סוגי תכונות**

פיזיים - חסרה עיין

פסיכולוגי - רגוע

סביבתי - גונב ונוסע במכוניות גנובות בלבד

### **מתי התכונות של בן האור/אדם מתבטאות**

יהיו 4 תכונות לכל צד.

הן כאדם והן כאור אלוהי (1,4) (כלומר קיצוני אדם או אור), יהיה רוב לצד המתאים.

כגיבור או כמלאך (2,3) (רמות אמצע), אין מוחלטות בשום צד.עריכה